Organizuro por Kunlaboro ed Ekonomiala Developo

L'Organizuro por Kunlaboro ed Ekonomiala Developo - OKED (Angle: Organisation for Economic Co-operation and Development - OECD; France: Organisation de coopération et de développement économiques - OCDE) esas internaciona ekonomial organizuro fondita en 1961 e nun havanta 38 landi, kreita por stimular l'ekonomiala progreso e la komerco mondala. Ol esas forumo di landi qui deskriptas su kom "kompromisita kun demokratio e kun libera merkato", e qua posibligas komparar experienci pri developo ed ekonomio, e serchar solvi por komuna problemi, identifikar bona praktiki e koordinar domestika ed internaciona politiki di lua membri. L'organizuro originis en 1948 sub la nomo Organizuro Europana por Ekonomiala Koopero (Angle: Organisation for European Economic Co-operation - OEEC) komandita da Franca Robert Marjolin, por administrar tale nomizita Projeto Marshall (refuzita da Sovietia e lua satelita stati). En 1961 OEEC transformesis en OKED e lua membreso expansesis vers altra ne-Europana landi. Nun, la maxim multa membri di OKED havas ekonomii kun alta revenui ed alta indexo pri homala developeso. La nuna membri Depos la 25ma di mayo 2021 kun l'eniro di Kosta Rika, OKED havas entote 38 membri, qui esas: Referi